
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 327 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός θέσεων πρακτικής άσκησης σπουδα¬ 
στών Τ.Ε.Ι. στο Κέντρο Εκπαίδευσης Κοινωνικής 
Υποστήριξης και Κατάρτισης Ατόμων με Αναπη¬ 
ρίες Αργολίδας. 1 

Καθορισμός θέσεων πρακτικής άσκησης σπουδα¬ 
στών ΤΕΙ στο ΤΕΙ Καβάλας. 2 

Έγκριση τροποποιημένου καταστατικού της Ανώνυ¬ 
μης Εταιρείας με την επωνυμία «Παρατηρητήριο 
Απασχόλησης Ερευνητική - Πληροφορική Α.Ε.».. 3 


ΑΠΟΦΑΣΕΙ Σ 

Αριθμ. Φ. 500/812/23572/Ε5 (1) 


Καθορισμός θέσεων πρακτικής άσκησης σπουδαστών 
Τ.Ε.Ι. στο Κέντρο Εκπαίδευσης Κοινωνικής Υποστή¬ 
ριξης και Κατάρτισης Ατόμων με Αναπηρίες Αργο¬ 
λίδας. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΘΝΙΚΗΣ 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - ΥΓΕΙΑΣ ΚΑΙ 
ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του αρθ. 12, παρ.1 εδαφ. Δ' του 
ν. 1351/1983 (ΦΕΚ Α' 56) «Εισαγωγή σπουδαστών στην 
Τριτοβάθμια Εκπ/ση και άλλες διατάξεις». 

2. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά Όργανα» 
που κυρώθηκε με το άρθρο πρώτο του π.δ. 63/2005 
(Α' 98). 

3. Τις διατάξεις της υπ’ αριθμ. Ε5/4942/12.9.1989 υπουρ¬ 
γικής απόφασης σχετικά με τις προϋποθέσεις έναρξης 
της πρακτικής άσκησης σπουδαστών ΤΕΙ. 

4. Τις διατάξεις της υπ’ αριθμ. Ε5/1987/16.6.1994 εγκυ¬ 
κλίου του ΥΠΕΠΘ, σχετικά με την έναρξη της πρακτικής 
άσκησης. 

5. Τις διατάξεις της υπ’ αριθμ. Ε5/1303/3.3.1986 (ΦΕΚ Β' 
168) διυπουργικής απόφασης «ασφάλιση σπουδαστών 
ΤΕΙ κατά τη διάρκεια της πρακτικής τους άσκησης». 

6. Τις διατάξεις του άρθρου 51 του ν. 1892/1990 (ΦΕΚ 
Α' 101) σχετικά με την επαναοριοθέτηση του δημοσίου 
τομέα. 

7. Τις διατάξεις της παρ. 4 του αρθ.11 του ν. 2327/1995 
(ΦΕΚ Α, 156) «Εθνικό Συμβούλιο Παιδείας, ρύθμιση θε¬ 
μάτων έρευνας παιδείας και μετεκπαίδευσης εκπαιδευ¬ 
τικών και άλλες διατάξεις». 

8. Τις διατάξεις του άρθρου 22, παρ.3, εδ.α του 
ν. 2362/1995 (ΦΕΚ 247/Α/27.11.1995) «περί δημοσίου λογι¬ 
στικού ελέγχου των δαπανών του κράτους και άλλες 
διατάξεις». 

9. Το αρθ. 40 του ν. 849/1978 (ΦΕΚ Α' 232) «περί παρο¬ 
χής κινήτρων δια την ενίσχυσιν της περιφερειακής και 
οικονομικής αναπτύξεως της χώρας», όπως συμπληρώ¬ 
θηκε με το αρθ. 8 του ν. 2129/1993 (ΦΕΚ Α' 57) «αύξηση 
συντάξεων και άλλες διατάξεις». 

10. Την υπ’ αριθμ. 2025805/2917/0022/22.4.1993 διυπουρ¬ 
γική απόφαση «αύξηση της μηνιαίας αποζημίωσης των 
σπουδαστών των Τεχνολογικών Εκπαιδευτικών Ιδρυμάτων 
(ΤΕΙ) που πραγματοποιούν άσκηση στο επάγγελμα σε υπη¬ 
ρεσίες του Δημοσίου, Ο.Τ.Α. και λοιπά Ν.Π.Δ.Δ., επιχειρή¬ 
σεις και οργανισμούς του ευρύτερου δημόσιου τομέα». 

11. Τις διατάξεις της υπ’ αριθμ. 2/50514/0022/17.9.2002 
(ΦΕΚ Β' 1219) «καθορισμός μηνιαίας αποζημίωσης σπουδα¬ 
στών των ΤΕΙ και των ΙΕΚ που πραγματοποιούν πρακτική 
άσκηση σε Υπηρεσίες του Υπουργείου Οικονομικών». 

12. Τις διατάξεις του άρθρου 10, παρ.1 και 2 του 
ν. 2217/1994 (ΦΕΚ Α' 83) «κατάργηση του Ταμείου Συ¬ 
ντάξεων Εκτελωνιστών (Τ.Σ.Ε.), υπαγωγή των ασφαλι¬ 
σμένων του στην ασφάλιση του Ταμείου Ασφαλίσεως 
Επαγγελματιών και Βιοτεχνών της Ελλάδας (Τ.Ε.Β.Ε.) 
και άλλες διατάξεις». 

13. Τις διατάξεις του άρθρου 2 παρ.δ του ν. 2990/2002 
(ΦΕΚ Α, 30) «κύρωση της από 21 Δεκεμβρίου 2001 Πρά¬ 
ξης Νομοθετικού περιεχομένου “Αρμοδιότητα των δικα¬ 
στηρίων σε υποθέσεις αναγκαστικών απαλλοτριώσεων, 
φορολογικές και τελωνειακές ρυθμίσεις”». 

14. Την υπ’ αριθμ. 3793Ο/ΔΙΟΕΙ264/14.10.2005 απόφαση 
Καθορισμού αρμοδιοτήτων στους Υφυπουργούς Οικονο¬ 
μίας και Οικονομικών, όπως τροποποιήθηκε με την υπ’ 
αριθμόν 5733/ΔΙΟΕ 179/2006 (Β 204) όμοια απόφαση. 

15. Την υπ’ αριθμ. ΔΙΔΚ Φ1-2-61395 (ΦΕΚ 527/Β/ 

24.3.2004) απόφαση Καθορισμού αρμοδιοτήτων στους 
Υφυπουργούς Εσωτερικών Δημόσιας Διοίκησης και 
Αποκέντρωσης. 

16. Την υπ’ αριθμ. 37876/ΣΤ5/26.4.2004 (ΦΕΚ 608/Β/ 

26.4.2004) απόφαση του Πρωθυπουργού και Υπουργού 
Εθνικής Παιδείας και Θρησκευμάτων «Καθορισμός αρ¬ 
μοδιοτήτων των Υφυπουργών του Υπουργείου Εθνικής 
Παιδείας και Θρησκευμάτων». 

17. Το υπ’ αριθμ. 396/19.9.2006 έγγραφο του Κ.Ε.Κ.Υ.Κ.Α 
με Α Αργολίδας. 

18. Το γεγονός ότι από τις διατάξεις της απόφασης 
αυτής προκαλείται δαπάνη το ύψος της οποίας ανα- 
φέρεται στην παρ. 4 της παρούσας απόφασης, στην 
οποία επίσης αναφέρεται και η εγγραφή της πίστω¬ 
σης στον οικείο προϋπολογισμό για την κάλυψη της, 
αποφασίζουμε: 

1. Καθορίζουμε τρεις (3) θέσεις πρακτικής άσκησης 
σπουδαστών Τ.Ε.Ι. στο Κ.Ε.Κ.Υ.Κ.Α.μεΑ. Αργολίδας ως 
εξής: 

Τμήμα Φυσικοθεραπείας -1 θέση 

Τμήμα Εργοθεραπείας -1 θέση 

Τμήμα Λογοθεραπείας -1 θέση 

2. Η πρακτική άσκηση των σπουδαστών Τ.Ε.Ι. πραγμα¬ 
τοποιείται για ένα εξάμηνο αρχίζοντας από 1.10.2006. 

3. Οι αποζημιώσεις και οι ασφαλιστικές εισφορές των 
ασκουμένων σπουδαστών Τ.Ε.Ι. βαρύνουν τον προϋπο¬ 
λογισμό του Κ.Ε.Κ.Υ.Κ.Α.μεΑ. Αργολίδας. 

4. Από τις διατάξεις της απόφασης αυτής προκαλεί- 
ται δαπάνη σε βάρος του προϋπολογισμού του Κ.Α.Ε. 
10/6041.01 ως εξής: 

1.656,00 ευρώ (3 θέσεις X 184 ευρώ X 3 μήνες) για το 
έτος 2006 και 

6.624,00 ευρώ (3 θέσεις X 184 ευρώ X 12 μήνες) για 
καθένα από τα επόμενα οικονομικά έτη. 

Για την ανωτέρω δαπάνη έχει εγγράφει η αντίστοιχη 
πίστωση στον προϋπολογισμό του 2006. 

Αντίστοιχη πίστωση θα εγγράφεται στους προϋπο¬ 
λογισμούς του φορέα αυτού για μία πενταετία τουλά¬ 
χιστον. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Φεβρουάριου 2007 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

Π. ΔΟΥΚΑΣ Σ. ΤΑΛΙΑΔΟΥΡΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Α. ΓΙΑΝΝΟΠΟΥΛΟΣ 
-♦- 

Αριθμ. Φ.500/940/23573/Ε5 (2) 

Καθορισμός θέσεων πρακτικής άσκησης σπουδαστών 

ΤΕΙ στο ΤΕΙ Καβάλας. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΘΝΙΚΗΣ 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του αρθ.12, παρ.1 εδαφ. Δ' του 
ν. 1351/1983 (ΦΕΚ Α, 56) «Εισαγωγή σπουδαστών στην 
Τριτοβάθμια Εκπ/ση και άλλες διατάξεις». 

2. Τις διατάξεις του άρθρου 90 του «Κώδικα Νομοθεσίας 
για την Κυβέρνηση και τα Κυβερνητικά Όργανα» που 
κυρώθηκε με το άρθρο πρώτο του π.δ. 63/2005 (Α' 98). 

3. Τις διατάξεις της υπ’ αριθμ. Ε5/1987/16.6.1994 εγκυ¬ 
κλίου του ΥΠΕΠΘ, σχετικά με την έναρξη της πρακτικής 
άσκησης. 

4. Τις διατάξεις της υπ’ αριθμ. Ε5/1303/3.3.1986 (ΦΕΚ Β, 
168) διυπουργικής απόφασης «ασφάλιση σπουδαστών 
ΤΕΙ κατά τη διάρκεια της πρακτικής τους άσκησης». 

5. Τις διατάξεις του άρθρου 51 του ν. 1892/1990 (ΦΕΚ 


Α' 101) σχετικά με την επαναοριοθέτηση του δημοσίου 
τομέα. 

6. Τις διατάξεις της παρ. 4 του αρθ. 11 του ν. 2327/1995 
(ΦΕΚ Α' 156) «Εθνικό Συμβούλιο Παιδείας, ρύθμιση θεμά¬ 
των έρευνας παιδείας και μετεκπαίδευσης εκπαιδευτι¬ 
κών και άλλες διατάξεις». 

7. Τις διατάξεις του άρθρου 22, παρ.3, εδ.α του 
ν. 2362/1995 (ΦΕΚ 247/Α/27.11.1995) «περί δημοσίου λογι¬ 
στικού ελέγχου των δαπανών του κράτους και άλλες 
διατάξεις». 

8. Το αρθ. 40 του ν. 849/1978 (ΦΕΚ Α' 232) «περί παρο¬ 
χής κινήτρων δια την ενίσχυσιν της περιφερειακής και 
οικονομικής αναπτύξεως της χώρας», όπως συμπληρώ¬ 
θηκε με το αρθ. 8 του ν. 2129/1993 (ΦΕΚ Α' 57) «αύξηση 
συντάξεων και άλλες διατάξεις». 

9. Την υπ’ αριθμ. 2025805/2917/0022/22.4.1993 διυπουρ¬ 
γική απόφαση «αύξηση της μηνιαίας αποζημίωσης των 
σπουδαστών των Τεχνολογικών Εκπαιδευτικών Ιδρυμά¬ 
των (ΤΕΙ) που πραγματοποιούν άσκηση στο επάγγελμα 
σε υπηρεσίες του Δημοσίου, Ο.Τ.Α. και λοιπά Ν.Π.Δ.Δ., 
επιχειρήσεις και οργανισμούς του ευρύτερου δημόσιου 
τομέα». 

10. Την υπ’ αριθμ. 37930/ΔΙΟΕ1264/14.10.2005 απόφαση 
Καθορισμού αρμοδιοτήτων στους Υφυπουργούς Οικο¬ 
νομίας και Οικονομικών, όπως τροποποιήθηκε με την 
υπ’αριθμόν 5733/ΔΙΟΕ 179/2006 (Β 204) όμοια απόφαση. 

11. Την υπ’ αριθμ. ΔΙΔΚ Φ1-2-61395 (ΦΕΚ 527/Β/24.3.2004) 
απόφαση Καθορισμού αρμοδιοτήτων στους Υφυπουρ¬ 
γούς Εσωτερικών Δημόσιας Διοίκησης και Αποκέντρω¬ 
σης. 

12. Την υπ’ αριθμ. 37876/ΣΤ5/26.4.2004 (ΦΕΚ 608/Β/ 
26.4.2004) απόφαση του Πρωθυπουργού και Υπουργού 
Εθνικής Παιδείας και Θρησκευμάτων «Καθορισμός αρ¬ 
μοδιοτήτων των Υφυπουργών του Υπουργείου Εθνικής 
Παιδείας και Θρησκευμάτων». 

13. Τα υπ’ αριθμ. 2750/12.9.2006 και 379/14.2.2006 έγγρα¬ 
φα του ΤΕΙ Καβάλας (Παραρτήματος Δράμας). 

14. Το γεγονός ότι από τις διατάξεις της απόφασης 
αυτής προκαλείται δαπάνη το ύψος της οποίας ανα- 
φέρεται στην παρ. 4 της παρούσας απόφασης στην 
οποία επίσης αναφέρεται και η εγγραφή της πίστω¬ 
σης στον οικείο προϋπολογισμό για την κάλυψή της, 
αποφασίζουμε: 

1. Καθορίζουμε ογδόντα τέσσερις (84) θέσεις πρακτι¬ 
κής άσκησης σπουδαστών Τ.Ε.Ι. τμήματος Δασοπονίας 
του Τ.Ε.Ι. Καβάλας - Παράρτημα Δράμας, στις υπηρεσίες 
που αναφέρονται στο συνημμένο πίνακα. Ο πίνακας 
αυτός αποτελεί αναπόσπαστο μέρος αυτής της από¬ 
φασης. 

2. Η πρακτική άσκηση των σπουδαστών Τ.Ε.Ι. πραγμα¬ 
τοποιείται για ένα εξάμηνο αρχίζοντας από 1.10.2006. 

3. Οι αποζημιώσεις και οι ασφαλιστικές εισφορές των 
ασκουμένων σπουδαστών Τ.Ε.Ι. βαρύνουν τον προϋπο¬ 
λογισμό του Τ.Ε.Ι. Καβάλας. 

4. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού των Κ.Α.Ε 0289 
και 0251. 

46.368,00 ευρώ (84 θέσεις X 184 ευρώ X 3 μήνες) για 
το έτος 2007 και 

185.472,00 ευρώ (84 θέσεις X 184 ευρώ X 12 μήνες) για 
καθένα από τα επόμενα οικονομικά έτη, 

Γ ια την ανωτέρω δαπάνη έχει εγγράφει η αντίστοιχη 
πίστωση στον προϋπολογισμό του 2007. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αντίστοιχη πίστωση θα εγγράφεται στους προϋπολογι¬ 
σμούς του Τ.Ε.Ι. αυτού για μία πενταετία τουλάχιστον. 

1 


ΚΥΚΛΑΔΩΝ 

1 

Η 

ΔΩΔΕΚΑΝΗΣΟΥ 

1 

Μ 

ΗΡΑΚΛΕΙΟΥ 

1 


ΧΑΝΙΩΝ 

1 

54 

ΡΕΘΥΜΝΗΣ 

1 

55 

ΛΑΣΙΘΙΟΥ 

1 


5. Η απόφαση αυτή, της οποίας η ισχύς ανατρέχει 
από το χρόνο ανάληψης της πρακτικής άσκησης, να 
δημοσιευθεί στην Εφημερίδα της Κυβερνήσεως. 


Αθήνα, 26 Φεβρουάριου 2007 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

Π. ΔΟΥΚΑΣ Σ. ΤΑΛΙΑΔΟΥΡΟΣ 

-♦- 

Αριθμ. 190262 (3) 

Έγκριση τροποποιημένου καταστατικού της Ανώνυμης 
Εταιρείας με την επωνυμία «Παρατηρητήριο Απασχό¬ 
λησης Ερευνητική - Πληροφορική Α.Ε.». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη τις διατάξεις: 

1. Του π.δ/τος 63/2005 «Κωδικοποίηση των διατάξεων 
για την Κυβέρνηση και τα Κυβερνητικά όργανα (ΦΕΚ 
98 τ.Α'). 

2. Του ν. 2956/2001 «Αναδιάρθρωση Ο.ΑΈ.Δ. και άλλες 
διατάξεις» (ΦΕΚ 258 τ.Α'). 

3. Του ν. 2190/1920 άρθρο 7 περί Ανωνύμων Εταιρειών 
(ΦΕΚ 37 τ.Α'), όπως κάθε φορά ισχύει. 

4. Του άρθρου 18 παράγρ. 5 του ν. 2224/1994 «Ρύθμιση 
θεμάτων εργασίας κλπ.)» (ΦΕΚ 112 τ.Α'). 

5. Του π.δ/τος 360/1997 «Διατήρηση της Εποπτείας 
Ν.Π.Δ.Δ. από το Υπουργείο Εργασίας και Κοινωνικών 
Ασφαλίσεων» (ΦΕΚ 240 τ.Α'). 

6. Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του π.δ. 63/2005 (Α' 98) και το 
γεγονός ότι από τις διατάξεις της παρούσας απόφα¬ 
σης δεν προκαλείται δαπάνη σε βάρος του κρατικού 
προϋπολογισμού. 

7. Του ν. 3429/2005 «Δημόσιες Επιχειρήσεις και Οργα¬ 
νισμοί (Δ.Ε.Κ.Ο.)» (ΦΕΚ 314 τ.Α'). 

8. Την υπ’ αριθμ. 190598 /2002 απόφασή μας (ΦΕΚ 446 
τ.Β') με την οποία εγκρίνεται το καταστατικό της Εται¬ 
ρείας με την επωνυμία «Παρατηρητήριο Απασχόλησης 
Ερευνητική - Πληροφορική Α.Ε.». 

9. Την από 30.11.2006 απόφαση της Γενικής Συνέλευσης 
των μετόχων της εταιρείας με την οποία τροποποιείται 
το καταστατικό της εταιρείας με την επωνυμία «Παρα¬ 
τηρητήριο Απασχόλησης Ερευνητική - Πληροφορική 
Α.Ε.», αποφασίζουμε: 

Εγκρίνουμε το Καταστατικό της Ανώνυμης Εταιρείας 
με την επωνυμία «Παρατηρητήριο Απασχόλησης Ερευ¬ 
νητική - Πληροφορική Ανώνυμη Εταιρεία», όπως έχει 
τροποποιηθεί με την από 22.12.2006 απόφαση της'Εκτα- 
κτης Γ ενικής Συνέλευσης των μετόχων της Εταιρείας, 
το οποίο έχει ως ακολούθως: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΚΑΤΑΣΤΑΤΙΚΟ ΤΗΣ ΑΝΩΝΥΜΗΣ ΕΤΑΙΡΕΙΑΣ ΜΕ ΤΗΝ 
ΕΠΩΝΥΜΙΑ «ΠΑΡΑΤΗΡΗΤΗΡΙΟ ΑΠΑΣΧΟΛΗΣΗΣ 
ΕΡΕΥΝΗΤΙΚΗ - ΠΛΗΡΟΦΟΡΙΚΗ Α.Ε.» 

ΚΕΦΑΛΑΙΟ I 

Σύσταση, Επωνυμία,Έδρα, Σκοπός, Διάρκεια 
Αρθρο 1 

Σύσταση - Επωνυμία 

1. Το Νομικό Πρόσωπο Ιδιωτικού Δικαίου με την επω¬ 
νυμία «Εθνικό Παρατηρητήριο Απασχόλησης» (Ε.Π.Α), 
το οποίο με το άρθρο 19 του ν. 2874/2000 (ΦΕΚ Α'286), 
συγχωνεύτηκε με το Νομικό Πρόσωπο Ιδιωτικού Δικαίου 
με την επωνυμία «Εθνικό Ινστιτούτο Εργασίας» (Ε.Ι.Ε), 
μετατράπηκε, δυνάμει του άρθρου 10 του ν. 2956/2001 
«Αναδιάρθρωση Ο.Α.Ε.Δ. και άλλες διατάξεις» (ΦΕΚ Α' 
258) σε Ανώνυμη Εταιρεία με την επωνυμία «Παρατηρη¬ 
τήριο Απασχόλησης Ερευνητική - Πληροφορική Ανώνυμη 
Εταιρεία». 

Η ανώνυμη αυτή εταιρεία, η οποία στο εξής θα απο- 
καλείται «Εταιρεία» είναι μη κερδοσκοπικού χαρακτήρα, 
λειτουργεί χάριν του δημοσίου συμφέροντος, τελεί υπό 
την εποπτεία του Υπουργού Απασχόλησης και Κοινω¬ 
νικής Προστασίας, διέπεται, λειτουργεί και διοικείται 
σύμφωνα με τις διατάξεις του ν. 3429/2005, τις διατάξεις 
περί Ανωνύμων Εταιριών (ν. 2190/1920) και τις διατάξεις 
του ν. 2956/2001, εφόσον δεν έρχονται σε αντίθεση με 
τις ρυθμίσεις του ν. 3429/2005 όπως εκάστοτε ισχύει. 

2. Για τις διεθνείς συναλλαγές της Εταιρείας η επωνυ¬ 
μία θα αποδίδεται με λατινικούς χαρακτήρες ή σε πιστή 
μετάφραση στην ξένη γλώσσα. Στην αγγλική γλώσσα η 
επωνυμία αυτή είναι «ΕπιρΙογπισπί Οάεση/αΙΟΓγ ΡθεαείΌΐι- 
ΙπίοΓπιαΙίο 8Α» και αντίστοιχη στις άλλες γλώσσες. 

Αρθρο 2 
Έδρα 

Έδρα της Εταιρείας ορίζεται στη Νομαρχιακή Αυ¬ 
τοδιοίκηση Αθηνών ο Δήμος Αθηνών, όπου ενάγεται 
για κάθε διαφορά της, ακόμη και στις περιπτώσεις της 
ειδικής δωσιδικίας, εκτός αν ο νόμος προβλέπει δια¬ 
φορετικά. 

Με απόφαση του Διοικητικού Συμβουλίου της Εται¬ 
ρείας, που εγκρίνεται από το Διοικητικό Συμβούλιο του 
Ο.Α.Ε.Δ., είναι δυνατή η σύσταση Επιχειρησιακής Μονά¬ 
δας της Εταιρείας. 

Αρθρο 3 
Σκοπός 

Σκοπός της Εταιρείας είναι η ανάπτυξη ερευνητικού 
και μελετητικού έργου, καθώς και η παροχή υπηρεσι¬ 
ών πληροφορικής και τεχνικής υποστήριξης προς τον 
Ο.Α.Ε.Δ. και την ανώνυμη εταιρεία με την επωνυμία 
«Επαγγελματική Κατάρτιση Α.Ε.» για την εκπλήρωση 
των ευρύτερων σκοπών τους. Γ ια την εκπλήρωση του 
σκοπού της, η Εταιρεία: 

α) Συγκεντρώνει, παρακολουθεί στατιστικά και επε¬ 
ξεργάζεται τα πρωτογενή στοιχεία της εγγεγραμμένης 
ανεργίας, της απασχόλησης και των εφαρμοσμένων 
προγραμμάτων προώθησης της απασχόλησης, τόσο 
πανελλαδικά, όσο και σε κάθε νομό της χώρας και δη¬ 
μιουργεί τράπεζα δεδομένων της αγοράς εργασίας. 

β) Αναλύει τα στοιχεία ως προς τα χαρακτηριστικά 
και τις τάσεις της αγοράς εργασίας στην Ελλάδα και 
σε άλλες χώρες σε σχέση με τις εφαρμοζόμενες πο¬ 
λιτικές. 


γ) Μελετά και παρακολουθεί τις ευρωπαϊκές και 
διεθνείς εξελίξεις και προοπτικές στους τομείς της 
απασχόλησης, της εκπαίδευσης και επαγγελματικής 
κατάρτισης, της δια βίου μάθησης και γενικότερα της 
αγοράς εργασίας. 

δ) Μελετά και ερευνά τις συνθήκες και ευκαιρίες απα¬ 
σχόλησης στην αγορά εργασίας. 

ε) Μελετά και ερευνά την προσφορά και τη ζήτηση 
επαγγελμάτων και ειδικοτήτων, σύμφωνα με τις προο¬ 
πτικές της ελληνικής οικονομίας. 

στ) Παρέχει υπηρεσίες μηχανοργάνωσης καθώς και 
τεχνολογικής και τεχνικής υποστήριξης των Υπηρεσιών 
του Ο.Α.Ε.Δ. και της ανώνυμης εταιρείας με την επωνυ¬ 
μία «Επαγγελματική Κατάρτιση Α.Ε.» και έχει την ευθύνη 
για την ανάπτυξη και εφαρμογή Ολοκληρωμένων Πλη¬ 
ροφοριακών Συστημάτων παρακολούθησης των δρα¬ 
στηριοτήτων τους και γενικά προσφέρει την αναγκαία 
στήριξη για την εκπλήρωση των σκοπών τους. 

ζ) Διοργανώνει σεμινάρια, ημερίδες ή άλλες ενημε¬ 
ρωτικές εκδηλώσεις και εκδίδει έντυπα ή άλλα συναφή 
μέσα προβολής και ενημέρωσης του κοινού στο πλαίσιο 
των σκοπών της. 

η) Στηρίζει την εφαρμογή πολιτικών απασχόλησης, 
εφόσον της ανατεθεί συγκεκριμένο σχετικό έργο από 
τον Υπουργό Απασχόλησης και Κοινωνικής Προστα¬ 
σίας. 

θ) Διενεργεί μελέτες σε σχέση με τα αντικείμενα 
δραστηριότητάς της ή και συνεργάζεται με την Α.Ε. 
«Επαγγελματική Κατάρτιση» για το σκοπό αυτόν ή άλ¬ 
λους δημόσιους ή ιδιωτικούς φορείς με συναφείς αρ¬ 
μοδιότητες. 

ι) Συνεργάζεται με άλλους δημόσιους φορείς, παρεμ¬ 
φερούς χαρακτήρα, για το σχεδίασμά και εφαρμογή 
κοινών προγραμμάτων ή δράσεων στο πλαίσιο των 
δραστηριοτήτων της. 

ια) Συμμετέχει σε ευρωπαϊκά και διεθνή δίκτυα με 
σκοπό την ανταλλαγή τεχνογνωσίας και εμπειρίας. 

ιβ) Σχεδιάζει, εκτελεί και διαχειρίζεται προγράμματα, 
δράσεις και ενέργειες που της ανατίθενται από το Δ.Σ. 
του Ο.Α.Ε.Δ. ή από τον Υπουργό Απασχόλησης και Κοι¬ 
νωνικής Προστασίας συναφείς με το σκοπό της. 

ιγ) Παρακολουθεί τα χαρακτηριστικά της άτυπης 
επαγγελματικής κατάρτισης στην Ελλάδα και εκπονεί 
και προωθεί προτάσεις για την ενίσχυση και τη συνεχή 
βελτίωση της ανταγωνιστικότητας και της παραγωγι¬ 
κότητας. 

ιδ) Στηρίζει τεχνικά κοινοτικές δράσεις που αναφέ- 
ρονται στο ανθρώπινο δυναμικό. 

ιε) Δημιουργεί τράπεζα πληροφοριών και τεκμηρίω¬ 
σης, που να καλύπτει την ελληνική, κοινοτική και διεθνή 
νομοθεσία, νομολογία και βιβλιογραφία, σε σχέση με 
τους σκοπούς της. 

ιστ) Σχεδιάζει, εκτελεί και διαχειρίζεται προγράμματα, 
δράσεις και ενέργειες που της ανατίθενται από τον 
Ο.Α.Ε.Δ. μετά από εισήγηση της Επιτροπής Διαχείρισης 
του Λ.Α.Ε.Κ. 

Άρθρο 4 
Διάρκεια 

Η διάρκεια της Εταιρείας ορίζεται σε 100 (εκατό) έτη 
από την αρχική δημοσίευση της απόφασης σύστασής 
της στην Εφημερίδα της Κυβερνήσεως και μπορεί να 
παραταθεί με απόφαση της Γενικής Συνέλευσης της 
Εταιρείας. 

ΚΕΦΑΛΑΙΟ II 

Μετοχικό Κεφάλαιο - Μετοχές 
Αρθρο 5 

Μετοχικό Κεφάλαιο 

1. Το Μετοχικό Κεφάλαιο της Εταιρείας ορίζεται στο 
ποσό των διακοσίων ενενήντα τριών χιλιάδων τετρα- 
κοσίων εβδομήντα ευρώ και είκοσι εννέα λεπτών του 
Ευρώ (293.470,29 €), το οποίο αναλαμβάνεται και καλύ¬ 
πτεται εξ ολοκλήρου σε μετρητά από τον Ο.Α.Ε.Δ. Το 
μετοχικό αυτό κεφάλαιο παρίσταται με μια αδιαίρετη, 
μη μεταβιβάσιμη ονομαστική μετοχή, που ανήκει στον 
Ο.Α.Ε.Δ. 

Μέσα στο πρώτο δίμηνο από την καταχώρηση του 
παρόντος καταστατικού στο Μητρώο Ανωνύμων Εται¬ 
ρειών, το Διοικητικό Συμβούλιο υποχρεούται να συνέλ- 
θει σε ειδική συνεδρίαση με μοναδικό θέμα ημερήσιας 
διάταξης την πιστοποίηση καταβολής ή μη του από 
το παρόν Καταστατικό οριζομένου αρχικού μετοχικού 
κεφαλαίου. 

2. Το μετοχικό κεφάλαιο της Εταιρείας θα καταβλη¬ 
θεί την 8.4.2002 με κατάθεση σε ειδικό λογαριασμό επ’ 
ονόματι της Εταιρείας, που θα τηρείται σε Τράπεζα που 
λειτουργεί νόμιμα στην Ελλάδα την οποία θα επιλέξει 
ο μέτοχος. 

3. Το μετοχικό κεφάλαιο της Εταιρείας μπορεί να 
αυξηθεί με έκδοση νέων μετοχών με απόφαση της Γε¬ 
νικής Συνέλευσης της Εταιρείας, η οποία εγκρίνεται 
από τον Υπουργό Απασχόλησης και Κοινωνικής Προ¬ 
στασίας σύμφωνα με τις διατάξεις του κ.ν. 2190/1920, 
όπως ισχύει. 

4. Σε περίπτωση αύξησης του μετοχικού κεφαλαίου 
για τις μετοχές της αύξησης εκδίδεται ένας μη μεταβι- 
βάσιμος ονομαστικός τίτλος υπέρ του Ο.Α.Ε.Δ. 

5. Σε κάθε περίπτωση αύξησης του μετοχικού κεφα¬ 
λαίου η πιστοποίηση της καταβολής ή μη αυτού από 
το Διοικητικό Συμβούλιο της Εταιρείας πρέπει να γί¬ 
νεται εντός προθεσμίας ενός (1) μηνός από τη λήξη 
της ορισθείσας προθεσμίας καταβολής του ποσού της 
αύξησης, σύμφωνα με τα οριζόμενα στο άρθρο 11 του 
κ.ν. 2190/1920, όπως ισχύει. 

6. Μέσα σε είκοσι (20) ημέρες από τη λήξη της προθε¬ 
σμίας των παρ. 2 και 5 του παρόντος άρθρου, η Εταιρεία 
υποχρεούται να υποβάλει στα Υπουργεία Απασχόλη¬ 
σης και Κοινωνικής Προστασίας, Εθνικής Οικονομίας και 
Οικονομικών και Ανάπτυξης αντίγραφο του σχετικού 
πρακτικού του Διοικητικού Συμβουλίου. 

Άρθρο 6 
Μετοχή 

Η μετοχή της Εταιρείας είναι ονομαστική υπέρ του 
Ο.Α.Ε.Δ., αδιαίρετη, μη μεταβιβάσιμη και δίνει στον κύ¬ 
ριό της δικαίωμα μιας και μοναδικής ψήφου στη Γ ενική 
Συνέλευση. 

Αρθρο 7 
Πόροι -Έσοδα 

Οι πόροι της Εταιρείας προέρχονται α) από τη χρη¬ 
ματοδότηση και την επιχορήγηση του Ο.Α.Ε.Δ., β) από 
την εκτέλεση προγραμμάτων της Ευρωπαϊκής Ένωσης 
και Διεθνών Οργανισμών γ) από την παροχή υπηρεσιών 
που συνάδουν προς τους σκοπούς της δ) από κάθε άλλη 
νόμιμη πηγή, σύμφωνα με το εκάστοτε εγκεκριμένο προ¬ 
ϋπολογισμό της και ε) από πόρους που προβλέπονται 
στην παρ. 3 του άρθρου 10 του ν. 2956/2001. 


ΚΕΦΑΛΑΙΟ III 

Μέτοχος 

Άρθρο 8 

Δικαιώματα μετόχου 

Ο μέτοχος (Ο.Α.Ε.Δ.) ασκεί τα σχετικά με τη διοίκηση 
της Εταιρείας δικαιώματα του μόνο μέσω της εκπρο¬ 
σώπησής του στη Γ ενική Συνέλευση. 

ΚΕΦΑΛΑΙΟ IV 
Γ ενική Συνέλευση 

Αρθρο 9 

1. Η Γ ενική Συνέλευση της Εταιρείας αποτελείται από 
το μοναδικό μέτοχο αυτής, ο οποίος σύμφωνα με το 
άρθρο 11 παρ. 1 του ν. 2956/2001 είναι ο Ο.Α.Ε.Δ. και 
παρίσταται σε αυτήν με έναν εκπρόσωπο, ο οποίος 
σύμφωνα με την παρ. 7 του άρθρου 11 ορίζεται από το 
Διοικητικό Συμβούλιο του Ο.Α.Ε.Δ. 

2. Η Γ ενική Συνέλευση ευρίσκεται σε απαρτία και συνε¬ 
δριάζει έγκυρα για τα θέματα της ημερήσιας διάταξης, 
όταν παρίστανται σε αυτήν ο εκπρόσωπος του μετόχου 
ή ο νόμιμος αναπληρωτής του. 

3. Στις συνεδριάσεις της Γ ενικής Συνέλευσης δύναται 
να παρίσταται και εκπρόσωπος του Υπουργείου Απα¬ 
σχόλησης και Κοινωνικής Προστασίας, ο οποίος συνυ¬ 
πογράφει τα πρακτικά. Στην περίπτωση αυτή ή στην 
περίπτωση που παρίσταται εκπρόσωπος του Υπουργού 
Ανάπτυξης δεν απαιτείται η κατ’ άρθρο 32 παρ. 2 κ.ν. 
2190/1920 παράσταση Συμβολαιογράφου της έδρας της 
Εταιρείας. 

Αρθρο 10 

Αρμοδιότητες της Γ ενικής Συνέλευσης 

1. Η Γ ενική Συνέλευση της Εταιρείας είναι το ανώτα¬ 
το όργανό της και δικαιούται να αποφασίζει για κάθε 
υπόθεση που αφορά την Εταιρεία. 

2. Η Γενική Συνέλευση, τηρώντας τις διατάξεις του 
ν. 3429/2005, του ν. 2956/2001 και του κ.ν. 2190/1920, 
αποφασίζει μεταξύ άλλων και για: 

α) την τροποποίηση του καταστατικού, 
β) την αύξηση ή τη μείωση του μετοχικού κεφαλαίου, 
γ) την έκδοση ομολογιακού δανείου, 
δ) την εκλογή των τακτικών ελεγκτών και των ανα¬ 
πληρωματικών τους, 

ε) την απαλλαγή των μελών του Διοικητικού Συμβουλί¬ 
ου και των ελεγκτών από την ευθύνη της διαχείρισης, 
στ) την έγκριση των ετήσιων λογαριασμών (ετήσιων 
οικονομικών καταστάσεων) της εταιρείας, 
ζ) τη συγχώνευση της εταιρείας, την παράταση δι- 
άρκειάς της, τη διάσπαση, μετατροπή, αναβίωση ή τη 
διάλυσή της πριν από τη λήξη της διάρκειάς της, 
η) τον ορισμό τουλάχιστον ενός εσωτερικού ελε¬ 
γκτή σύμφωνα με την παρ. 4 του άρθρου 4 του 
ν. 3429/2005, 

θ) το διορισμό εκκαθαριστών, 
ι) κάθε άλλο ζήτημα που φέρεται στη Γ ενική Συνέλευ¬ 
ση από το Διοικητικό Συμβούλιο. 

Αρθρο 11 

Σύγκληση της Γ ενικής Συνέλευσης 

1. Η Γενική Συνέλευση συγκαλείται από το Διοικητι¬ 
κό Συμβούλιο και συνέρχεται τακτικά στην Έδρα της 

Εταιρείας τουλάχιστον μία φορά το χρόνο, πάντοτε 
μέσα στο πρώτο εξάμηνο από τη λήξη κάθε εταιρικής 
χρήσης. 

2. Η Γενική Συνέλευση συνέρχεται και εκτάκτως οπο¬ 
τεδήποτε το Διοικητικό Συμβούλιο κρίνει αυτό σκόπιμο 
ή όταν το ζητήσει ο μέτοχος ή οι ελεγκτές. 

3. Όταν ο μέτοχος ή οι ελεγκτές ζητήσουν τη σύ¬ 
γκληση έκτακτης Γενικής Συνέλευσης, το Διοικητικό 
Συμβούλιο υποχρεούται εντός δέκα (10) ημερών από 
την επίδοση της αίτησης στον Πρόεδρο αυτού να συ- 
γκαλέσει αυτήν με θέμα ημερήσιας διάταξης το θέμα 
που περιέχεται στην αίτηση. 

4. Η Γ ενική Συνέλευση, με εξαίρεση τις επαναληπτικές 
συνελεύσεις και εκείνες που εξομοιώνονται με αυτές, 
πρέπει να καλείται είκοσι (20) τουλάχιστον ημέρες πριν 
από την οριζόμενη για τη συνεδρίασή της. Στην προα- 
ναφερόμενη προθεσμία συνυπολογίζονται και οι εξαι¬ 
ρετέες ημέρες. Η ημέρα δημοσίευσης της πρόσκλησης 
της Γ ενικής Συνέλευσης και η ημέρα της συνεδρίασης 
της δεν υπολογίζονται. 

Άρθρο 12 

Πρόσκληση - Ημερήσια Διάταξη Γ ενικής Συνέλευσης 

1. Η πρόσκληση για σύγκληση της Γ ενικής Συνέλευσης 
πρέπει να αναφέρει τουλάχιστον το οίκημα, την ημερο¬ 
μηνία και την ώρα συνεδρίασης, καθώς και τα θέματα 
της ημερήσιας διάταξης με σαφήνεια, τοιχοκολλείται 
σε εμφανή θέση του καταστήματος της Εταιρείας και 
δημοσιεύεται ως εξής: 

α) Στο τεύχος Ανωνύμων Εταιρειών και Εταιρειών 
Περιωρισμένης Ευθύνης της Εφημερίδας της Κυβερ- 
νήσεως, σύμφωνα με το άρθρο 3 του από 16.1.1930 π.δ. 
«Περί Δελτίου Ανώνυμων Εταιριών», 

β) Σε μια ημερήσια πολιτική εφημερίδα, η οποία εκδί- 
δεται στην Αθήνα και, κατά την κρίση του Διοικητικού 
Συμβουλίου, έχει ευρεία κυκλοφορία σε ολόκληρη τη 
χώρα, και η οποία επιλέγεται από τις εφημερίδες του 
άρθρου 3 του ν.δ. 3757/1957, όπως ισχύει και 

γ) Σε μια ημερήσια οικονομική εφημερίδα σύμφωνα 
με το εδ. γ’ της παρ. 2 του άρθρου 26 του κ.ν. 2190/1920, 
όπως ισχύει, 

δ) Σε μια ημερήσια ή εβδομαδιαία τουλάχιστον εφημε¬ 
ρίδα από εκείνες που εκδίδονται στην έδρα της και σε 
περίπτωση που δεν εκδίδεται εφημερίδα στην περιοχή 
αυτή σε μια ημερήσια ή εβδομαδιαία τουλάχιστον εφη¬ 
μερίδα από τις εκδιδόμενες στην έδρα της Νομαρχίας, 
στην οποία υπάγεται η Εταιρεία. 

Η πρόσκληση αυτή δημοσιεύεται προ δέκα (10) πλήρων 
ημερών στο Τεύχος Ανωνύμων Εταιρειών και Εταιρειών 
Περιορισμένης Ευθύνης της Εφημερίδας της Κυβερνή- 
σεως και προ είκοσι (20) πλήρων ημερών στις ως άνω 
ημερήσια πολιτική εφημερίδα και ημερήσια οικονομική 
εφημερίδα. Στις περιπτώσεις επαναληπτικών Γενικών 
Συνελεύσεων οι παραπάνω προθεσμίες συντέμνονται 
στο μισό. 

2. Πριν από την προθεσμία αυτή των είκοσι (20) του¬ 
λάχιστον ημερών, η πρόσκληση για τη σύγκληση της 
Γ ενικής Συνέλευσης γνωστοποιείται στα Υπουργεία Οι¬ 
κονομίας και Οικονομικών και Απασχόλησης και Κοινω¬ 
νικής Προστασίας, καθώς και στη Διεύθυνση Εμπορίου 
της αρμόδιας Νομαρχίας. 

3. Δέκα μέρες πριν από την τακτική Γ ενική Συνέλευση 
ο μέτοχος μπορεί να πάρει από την Εταιρεία τις ετήσιες 
οικονομικές καταστάσεις καθώς και τις σχετικές εκθέ¬ 
σεις του Διοικητικού Συμβουλίου και των Ελεγκτών. 


4. Όλες οι ανωτέρω διατυπώσεις για τη σύγκληση 
Γ ενικής Συνέλευσης δεν απαιτούνται στην περίπτωση, 
κατά την οποία στη Συνέλευση παρίσταται ή αντιπρο¬ 
σωπεύεται ο μοναδικός μέτοχος της Εταιρείας και δεν 
αντιλέγει στην πραγματοποίησή της και στη λήψη απο¬ 
φάσεων, σύμφωνα με τα οριζόμενα στο άρθρο 26 του 
κ.ν. 2190/1920 όπως ισχύει. 

Άρθρο 13 

Θέματα συζήτησης - Πρακτικά Γ ενικής Συνέλευσης 

1. Οι συζητήσεις και οι αποφάσεις της Γ ενικής Συνέ¬ 
λευσης περιορίζονται στα θέματα που αναγράφονται 
στην ημερήσια διάταξη. 

2. Για τα θέματα που συζητούνται και αποφασίζονται 
στη Συνέλευση τηρούνται πρακτικά που υπογράφονται 
από τον Πρόεδρο και τον Γραμματέα της και προσυ¬ 
πογράφονται και από τον εκπρόσωπο του Υπουργείου 
Απασχόλησης και Κοινωνικής Προστασίας, εφόσον αυ¬ 
τός παρίσταται. 

Χρέη Προέδρου ασκεί ο εκπρόσωπος του Ο.Α.Ε.Δ. 
που ορίζεται σύμφωνα με το άρθρο 9 του παρόντος. 
Χρέη Γ ραμματέα της Συνέλευσης εκτελεί υπάλληλος 
της Εταιρείας, τον οποίο ορίζει ο Πρόεδρος της Γενικής 
Συνέλευσης. 

3. Τα αντίγραφα και τα αποσπάσματα των πρακτικών 
της Γενικής Συνέλευσης επικυρώνονται από τον Πρό¬ 
εδρο του Διοικητικού Συμβουλίου της Εταιρείας ή το 
νόμιμο αναπληρωτή του ή από πρόσωπο που ορίζεται με 
απόφαση του Διοικητικού Συμβουλίου της Εταιρείας. 

4. Επικυρωμένο αντίγραφο των πρακτικών της Γ ενικής 
Συνέλευσης υποβάλλεται μέσα σε είκοσι (20) ημέρες 
στα Υπουργεία Απασχόλησης και Κοινωνικής Προστα¬ 
σίας, Εθνικής Οικονομίας και Ανάπτυξης. 

Αρθρο 14 

Απόφαση απαλλαγής των μελών του Διοικητικού 
Συμβουλίου και των Ελεγκτών 

Μετά την έγκριση των ετήσιων οικονομικών κατα¬ 
στάσεων, η Γενική Συνέλευση με ειδική ψηφοφορία, 
που ενεργείται με ονομαστική κλήση, αποφαίνεται για 
την απαλλαγή των μελών του Διοικητικού Συμβουλίου 
και των Ελεγκτών από κάθε ευθύνη για αποζημίωση. Η 
απαλλαγή αυτή καθίσταται ανίσχυρη στις περιπτώσεις 
του άρθρου 22α του κ.ν. 2190/1920, όπως ισχύει. 

Κάθε μέλος του Δ.Σ. της Εταιρείας ευθύνεται ένα¬ 
ντι της Εταιρείας κατά τη διοίκηση και διαχείριση των 
εταιρικών υποθέσεων σύμφωνα με τα ισχύοντα στις 
διατάξεις του κ.ν. 2190/1920. 

ΚΕΦΑΛΑΙΟ V 
Διοικητικό Συμβούλιο 

Αρθρο 15 

Σύνθεση και θητεία του Διοικητικού Συμβουλίου 

1. Η Εταιρεία διοικείται από ενδεκαμελές Διοικητικό 
Συμβούλιο, το οποίο αποτελείται από 1) τον Πρόεδρο, 
2) το Διευθύνοντα Σύμβουλο, 3) ένα (1) Γ ενικό Διευθυντή 
ή Διευθυντή του Υπουργείου Απασχόλησης και Κοινω¬ 
νικής Προστασίας 4) έναν (1) εκπρόσωπο του ΟΑΕΔ 
υποδεικνυόμενο από τον Διοικητή του ΟΑΕΔ, 5) δύο 
(2) εμπειρογνώμονες σε θέματα αγοράς εργασίας, από 
τους οποίους ο ένας υποδεικνύεται από τον Διοικητή 
του ΟΑΕΔ, 6) έναν (1) εκπρόσωπο των εργαζομένων στην 
Εταιρεία, που ορίζεται με απόφαση της Διϋπουργικής 

Επιτροπής Δημοσίων Επιχειρήσεων και Οργανισμών 
του άρθρου 10 του ν. 3429/2005, μετά από αρχαιρεσίες 
που διεξάγονται με το σύστημα της απλής αναλογικής, 
7) δύο (2) εκπροσώπους της ΓΣΕΕ και 8) δύο (2) εκπρο¬ 
σώπους των εργοδοτικών οργανώσεων ΣΕΒ, ΓΣΕΒΕΕ, 
ΕΣΕΕ, υποδεικνυόμενους από κοινού από αυτές. 

Σε περίπτωση ασυμφωνίας των εργοδοτικών οργα¬ 
νώσεων, εκάστη εξ αυτών υποβάλλει την πρότασή της 
και επιλέγονται δύο (2) εκ των προτεινομένων, σύμφωνα 
με τα οριζόμενα στην παράγραφο 8 του άρθρου 11 του 
ν. 2956/2001. 

2. Το Διοικητικό Συμβούλιο της Εταιρείας αποτελείται 
από εκτελεστικά, μη εκτελεστικά και ανεξάρτητα μη 
εκτελεστικά μέλη. 

3. Ο Πρόεδρος, ο Διευθύνων Σύμβουλος και τα μέλη 
του Διοικητικού Συμβουλίου, τα οποία δεν εκλέγονται ή 
υποδεικνύονται, σύμφωνα με τις παραγράφους 2 και 3 
του άρθρου 3 του ν. 3429/2005, ορίζονται και παύονται 
αζημίως για το Δημόσιο, τον Ο.Α.Ε.Δ. και την Εταιρεία 
με κοινή απόφαση του Υπουργού Οικονομίας και Οικο¬ 
νομικών και του Υπουργού Απασχόλησης και Κοινωνικής 
Προστασίας. 

4. Το Διοικητικό Συμβούλιο καταρτίζει και εγκρίνει με 
απόφασή του εντός εννέα (9) μηνών από την ημερομηνία 
θέσης σε ισχύ του ν. 3429/2005 τον Κανονισμό Λειτουρ¬ 
γίας του, ο οποίος προσδιορίζει τις αρμοδιότητες των 
εκτελεστικών, μη εκτελεστικών και ανεξαρτήτων μελών 
του και τις αρμοδιότητες και ευθύνες του Προέδρου του 
Διοικητικού Συμβουλίου και του Διευθύνοντος Συμβού¬ 
λου, καθώς και νέο Εσωτερικό Κανονισμό Λειτουργίας 
της Εταιρείας. 

5. Μέχρι την ολοκλήρωση των διατυπώσεων της παρ. 
9 του άρθρου 3 του ν. 3429/2005 και τον διορισμό του 
Διευθύνοντος Συμβούλου, καθήκοντα Διευθύνοντος 
Συμβούλου ανατίθενται προσωρινά σε μέλος του Διοι¬ 
κητικού Συμβουλίου με απόφαση του Διοικητικού Συμ¬ 
βουλίου, σύμφωνα με τις διατάξεις του ν. 2190/1920 (ΦΕΚ 
Α' 37) όπως ισχύει. 

6. Οι εκπρόσωποι της Γ.Σ.Ε.Ε. και των εργοδοτικών 
οργανώσεων, καθώς και ο εκπρόσωπος των εργαζομέ¬ 
νων στην Εταιρεία, προτείνονται μέσα σε προθεσμία 
δύο (2) μηνών, αφότου ειδοποιηθούν σχετικά από τον 
Υπουργό Οικονομίας και Οικονομικών.Έως τον ορισμό 
των εκπροσώπων του προηγουμένου εδαφίου, το Διοι¬ 
κητικό Συμβούλιο συγκροτείται και λειτουργεί νόμιμα 
και χωρίς τα μέλη αυτά. 

7. Ο Πρόεδρος, ο Διευθύνων Σύμβουλος και τα μέλη 
του Διοικητικού Συμβουλίου της Εταιρείας δεν επιτρέ¬ 
πεται να έχουν θέση Προέδρου, Διευθύνοντος Συμβού¬ 
λου ή μέλους Διοικητικού Συμβουλίου άλλης Δημόσιας 
Επιχείρησης. 

Ο Πρόεδρος ή ο Διευθύνων Σύμβουλος της Εταιρεί¬ 
ας δύναται να είναι Πρόεδρος Διοικητικού Συμβουλίου 
άλλης Δημόσιας Επιχείρησης, συνδεδεμένης με την 
Εταιρεία, χωρίς πρόσθετη αμοιβή. 

8. Ο Πρόεδρος της Εταιρείας, που ορίζεται με την 
απόφαση της παραγράφου 1 του παρόντος άρθρου, δεν 
έχει εκτελεστικές αρμοδιότητες. 

Οι διατάξεις του άρθρου 3 παρ. 1, άρθρου 4 παρ. 1 και 
2 του ν. 3016/2002 εφαρμόζονται αναλογικά. 

9. Τα μέλη του Διοικητικού Συμβουλίου πρέπει να δι¬ 
αθέτουν το απαιτούμενο για τη θέση τους κύρος και 
εμπειρία και δεν πρέπει να συνδέονται με σχέση εξαρ¬ 


τημένης εργασίας ή να έχουν συγγένεια μέχρι τρίτου 
βαθμού εξ αίματος ή εξ αγχιστείας με πρόσωπα που 
συναλλάσσονται με την Εταιρεία για την εκτέλεση έρ¬ 
γων, προμηθειών ή παροχή υπηρεσιών. Παράβαση αυτής 
της διάταξης συνεπάγεται την έκπτωση από τη θέση 
τους. 

10. Ο Πρόεδρος, ο Διευθύνων Σύμβουλος και τα μέλη 
του Διοικητικού Συμβουλίου, τα οποία δεν εκλέγονται 
ή υποδεικνύονται σύμφωνα με τις παραγράφους 2 και 3 
του άρθρου 3 του ν. 3429/2005, ανακαλούνται οποτεδή¬ 
ποτε με απόφαση των Υπουργών Απασχόλησης και Κοι¬ 
νωνικής Προστασίας και Οικονομίας και Οικονομικών. 

11. Ο Διευθύνων Σύμβουλος της Εταιρείας επιλέγεται 
ύστερα από δημόσια προκήρυξη της θέσης. Ο Διευθύνων 
Σύμβουλος πρέπει να είναι τουλάχιστον πτυχιούχος Πα¬ 
νεπιστημιακού Ιδρύματος της ημεδαπής ή ισοτίμου της 
αλλοδαπής και να έχει τουλάχιστον πενταετή εμπειρία 
σε θέση σημαντικής ευθύνης και απαιτήσεων στο δημό¬ 
σιο ή ιδιωτικό τομέα. Η προκήρυξη της θέσης γίνεται με 
κοινή απόφαση του Υπουργού Οικονομίας και Οικονο¬ 
μικών και του Υπουργού Απασχόλησης και Κοινωνικής 
Προστασίας, με την οποία καθορίζονται η διαδικασία 
και τα κριτήρια της επιλογής και εξειδικεύονται τυχόν 
αναγκαία πρόσθετα προσόντα. 

12. Με απόφαση της Διυπουργικής Επιτροπής Δημο¬ 
σίων Επιχειρήσεων και Οργανισμών του άρθρου 10 του 
ν. 3429/2005, η οποία δημοσιεύεται στην Εφημερίδα της 
Κυβερνήσεως, καθορίζεται η αποζημίωση των μελών 
του Διοικητικού Συμβουλίου της Εταιρείας, συμπερι¬ 
λαμβανομένων του Προέδρου και του Διευθύνοντος 
Συμβούλου. 

Για την αποζημίωση του Προέδρου, του Διευθύνοντος 
Συμβούλου και των εκτελεστικών μελών του Διοικητι¬ 
κού Συμβουλίου, ισχύει ο περιορισμός του άρθρου 14 
του ν. 2703/1999 (ΦΕΚ Α' 72), όπως έχει ερμηνευθεί με 
το άρθρο 34 παρ. 4 του ν. 2768/1999 (ΦΕΚ Α' 273). Κατ’ 
εξαίρεση, με την ίδια απόφαση της Διυπουργικής Επι¬ 
τροπής Δημοσίων Επιχειρήσεων και Οργανισμών μπορεί 
να καθορίζεται επιπλέον αποζημίωση για τον Διευθύνο- 
ντα Σύμβουλο, λόγω συμμετοχής του στις συνεδριάσεις 
του Διοικητικού Συμβουλίου και πέραν του ορίου του 
προηγουμένου εδαφίου. 

Η αποζημίωση των μη εκτελεστικών μελών του Διοικη¬ 
τικού Συμβουλίου δεν μπορεί να υπερβαίνει τα όρια της 
περίπτωσης γ' της παραγράφου 2 του άρθρου 17 του 
ν. 3205/2003 (ΦΕΚ Α' 297), ανεξαρτήτως του αριθμού των 
συνεδριάσεων του Διοικητικού Συμβουλίου κάθε μήνα. 

Ο Πρόεδρος, ο Διευθύνων Σύμβουλος και τα μέλη του 
Διοικητικού Συμβουλίου της Εταιρείας δεν δικαιούνται 
καμία άλλη παροχή, απολαβή, αμοιβή ή προνόμιο. 

13. Η απουσία κάποιου Συμβούλου από τις συνεδρι¬ 
άσεις του Δ.Σ. χωρίς δικαιολογημένη αιτία ή χωρίς 
άδεια του Διοικητικού Συμβουλίου επί τρεις (3) συνε¬ 
χείς συνεδριάσεις ισοδυναμεί με παραίτησή του από 
το Διοικητικό Συμβούλιο, η οποία ισχύει από την ημέρα 
που το Διοικητικό Συμβούλιο αποφασίζει σχετικά και η 
απόφαση καταχωρείται στα πρακτικά του. 

14. Οι παραιτήσεις των μελών του Δ.Σ., καθώς και 
η παραίτηση ολόκληρου του Δ.Σ., υποβάλλονται στον 
Υπουργό Απασχόλησης και Κοινωνικής Προστασίας και 
κοινοποιούνται στον Υπουργό Οικονομίας και Οικονο¬ 
μικών. 

Άρθρο 16 

Εξουσία - Αρμοδιότητες Διοικητικού Συμβουλίου 

Το Διοικητικό Συμβούλιο της Εταιρείας είναι αρμόδιο 
να αποφασίζει για κάθε θέμα που αφορά τη διοίκησή 
της, τη διαχείριση της περιουσίας της, την εκπροσώπη¬ 
σή της και γενικά την επιδίωξη του σκοπού της, όπως 
αναφέρονται στις διατάξεις του νόμου. Το Διοικητικό 
Συμβούλιο έχει ιδίως τις εξής αρμοδιότητες: 

α) Εγκρίνει το Στρατηγικό και το Επιχειρησιακό Σχέ¬ 
διο της Εταιρείας, όπως αυτά καθορίζονται στο άρθρο 
1 παρ. 5 και 6 του ν. 2956/2001 και στα άρθρα 5 και 6 
του ν. 3429/2005 και στη συνέχεια τα υποβάλλει στον 
Ο.Α.Ε.Δ. 

Το Στρατηγικό Σχέδιο της Εταιρείας πρέπει να είναι 
συμβατό με το Στρατηγικό Σχέδιο του Ο.Α.Ε.Δ., καθώς 
και με ιδίως: ί) την περιγραφή των στόχων που επιδι¬ 
ώκονται από το διοικητικό συμβούλιο, ϋ) την επιλογή 
των αναγκαίων μέσων για την επίτευξη των στόχων 
σύμφωνα με τις επιλογές της διοίκησης, ίϋ) τον προσδι¬ 
ορισμό του συνολικού κόστους και του τρόπου χρημα¬ 
τοδότησης των επί μέρους δράσεων, ίν) τη διασύνδεση 
του Στρατηγικού Σχεδίου με το Στρατηγικό Σχέδιο του 
Ο.Α.Ε.Δ και με το αντίστοιχο τομεακό σχέδιο του Υπουρ¬ 
γείου Απασχόλησης και Κοινωνικής Προστασίας. 

Το Επιχειρησιακό Σχέδιο της Εταιρείας περιλαμβάνει 
επί μέρους σχέδια που περιγράφουν τους στόχους και 
τις δραστηριότητες κάθε υπηρεσιακής ή επιχειρησιακής 
μονάδας, διεύθυνσης ή τομέα, για κάθε διαχειριστική 
περίοδο και συνολικά για όλη τη διάρκειά του. 

Το Επιχειρησιακό Σχέδιο για κάθε ένα από τα έτη 
διάρκειάς του περιλαμβάνει: ί) τους στόχους που επι¬ 
διώκονται εκφρασμένους σε ποσά και ποσοστά, ϋ) τις 
ενέργειες που προορίζονται για την επίτευξη των στό¬ 
χων, ϋι) τον καθορισμό των αναγκών σε κεφάλαια και 
των πηγών χρηματοδότησής τους, ίν) τις ετήσιες οικο¬ 
νομικές καταστάσεις, ν) τους ετήσιους χρηματοοικονο¬ 
μικούς, ποιοτικούς και επιχειρησιακούς δείκτες, νί) τις 
υποχρεώσεις προς τους καταναλωτές και την πρόβλεψη 
αποζημιώσεων, νϋ) τις προϋποθέσεις και τις παραδοχές 
επίτευξης των στόχων, νίϋ) τις εσωτερικές διαδικασίες 
παρακολούθησης και ελέγχου της πραγματοποίησης 
των στόχων αυτών, ίχ) τη διασύνδεση του επιχειρησια¬ 
κού σχεδίου με το αντίστοιχο στρατηγικό σχέδιο. 

Το Επιχειρησιακό Σχέδιο οφείλει να προσδιορίζει συ¬ 
γκεκριμένες κατευθύνσεις βελτίωσης των οικονομικών 
αποτελεσμάτων με άμεσα εφαρμόσιμα κριτήρια και να 
περιλαμβάνει δείκτες αποδοτικότητας και ποιότητας 
με σκοπό την εξυπηρέτηση του πολίτη. 

Το Στρατηγικό και το Επιχειρησιακό Σχέδιο της Εται¬ 
ρείας, αφού εγκριθούν από το Διοικητικό Συμβούλιο του 
Ο.Α.Ε.Δ., υποβάλλονται από την Εταιρεία στη Διϋπουρ- 
γική Επιτροπή Δημοσίων Επιχειρήσεων και Οργανισμών 
του άρθρου 10 του ν. 3429/2005 διά του Υπουργού Απα¬ 
σχόλησης και Κοινωνικής Προστασίας. 

β) Συντάσσει ετήσια έκθεση πεπραγμένων, η οποία 
περιέχει όλα τα οικονομικά στοιχεία που αφορούν τους 
εγκεκριμένους από το Επιχειρησιακό Σχέδιο στόχους. 
Η έκθεση υποβάλλεται μέσα στους τρεις (3) πρώτους 
μήνες του έτους στον Ο.Α.Ε.Δ. 

γ) Εγκρίνει τις ετήσιες οικονομικές καταστάσεις, συ¬ 
ντάσσει τις σχετικές εκθέσεις και τις δημοσιεύει νομί- 
μως και εμπροθέσμως. 


δ) Καταρτίζει τον Κανονισμό Εσωτερικής Λειτουρ¬ 
γίας της Εταιρείας, στον οποίο περιλαμβάνεται και ο 
Κανονισμός Προμηθειών και Αναθέσεως'Εργων, και τον 
υποβάλλει στον Ο.Α.Ε.Δ. Ο Κανονισμός εγκρίνεται από 
τον Υπουργό Απασχόλησης και Κοινωνικής Προστασίας. 
Με τον ίδιο τρόπο γίνεται και κάθε τροποποίηση του 
Κανονισμού. 

Ο Εσωτερικός Κανονισμός Λειτουργίας της Εταιρεί¬ 
ας δημοσιεύεται σε περίληψη στο τεύχος Ανωνύμων 
Εταιρειών και Περιορισμένης Ευθύνης της Εφημερίδας 
της Κυβερνήσεως. 

Ο Εσωτερικός Κανονισμός Λειτουργίας της Εταιρείας 
περιλαμβάνει τουλάχιστον: 

ί) Τη διάρθρωση των υπηρεσιών της εταιρείας, τα 
αντικείμενά τους, καθώς και τη σχέση των υπηρεσιών 
μεταξύ τους και με τη διοίκηση. Μεταξύ των υπηρεσι¬ 
ών της Εταιρείας πρέπει υποχρεωτικά να προβλέπεται 
υπηρεσία εσωτερικού ελέγχου. Η υπηρεσία εσωτερικού 
ελέγχου έχει τις αρμοδιότητες που αναφέρονται στο 
άρθρο 4 παρ. 3 του ν. 3429/2005. Στην ως άνω υπηρεσία 
απασχολείται τουλάχιστον ένας εσωτερικός ελεγκτής 
που ορίζεται από τη Γ ενική Συνέλευση των μετόχων. Οι 
εσωτερικοί ελεγκτές είναι ανεξάρτητοι, δεν υπάγονται 
ιεραρχικά σε καμία υπηρεσιακή μονάδα της εταιρεί¬ 
ας, παρέχουν υπηρεσίες με έμμισθη εντολή και δεν 
αποκτούν ιδιότητα υπαλλήλου ή σχέση εξαρτημένης 
εργασίας. 

ϋ) Τις διαδικασίες αξιολόγησης της απόδοσης των 
διευθυντικών στελεχών της Εταιρείας. 

ε) Προσλαμβάνει και απολύει κατόπιν εισηγήσεως 
του Διευθύνοντος Συμβούλου όλο το προσωπικό της 
Εταιρείας σύμφωνα με τον Κανονισμό Καταστάσεως 
Προσωπικού. 

στ) Είναι αρμόδιο να επιλέγει τους Διευθυντές σύμφω¬ 
να με τη διαδικασία που προβλέπεται στον εγκεκριμένο 
Κανονισμό. 

ζ) Ασκεί την οικονομική διαχείριση της Εταιρείας. 

η) Προτείνει τον Κανονισμό Κατάστασης Προσωπικού, 
ο οποίος εγκρίνεται με απόφαση των Υπουργών Εσω¬ 
τερικών, Δημόσιας Διοίκησης και Αποκέντρωσης και 
Απασχόλησης και Κοινωνικής Προστασίας. 

Άρθρο 17 

Εκπροσώπηση της Εταιρείας 

1. Η Εταιρεία εκπροσωπείται από το Διοικητικό Συμ¬ 
βούλιο, με την επιφύλαξη των διατάξεων των επομένων 
παραγράφων του παρόντος άρθρου. 

2. Δικαστικώς η Εταιρεία εκπροσωπείται από τον Δι- 
ευθύνοντα Σύμβουλο ή από αναπληρωτή του, εκτελε¬ 
στικό μέλος, που ορίζεται με απόφαση του Διοικητικού 
Συμβουλίου. 

3. Σε περίπτωση προφανούς κινδύνου από αναβολή, ο 
Διευθύνων Σύμβουλος ή ο αναπληρωτής του, σύμφωνα 
με την προηγούμενη παράγραφο, μπορεί και χωρίς από¬ 
φαση του Δ.Σ. να εγείρει και αντικρούει αγωγές και να 
ασκεί ένδικα μέσα και να προβαίνει σε κάθε δικαστική 
ή εξώδικη πράξη για την προστασία των συμφερόντων 
της Εταιρείας. Οι πράξεις αυτές υποβάλλονται αμέσως 
στο Δ.Σ. για έγκριση. 

Αρθρο 18 

Σύγκληση του Διοικητικού Συμβουλίου 

1. Το Διοικητικό Συμβούλιο συνέρχεται και συνεδρι¬ 
άζει στην έδρα της Εταιρείας μετά από πρόσκληση 
του Προέδρου του τουλάχιστον μια (1) φορά κάθε ημε- 

ρολογιακό μήνα. Το Διοικητικό Συμβούλιο συγκαλείται 
επίσης οποτεδήποτε από τον Πρόεδρό του. Ορίζει δε 
ως γραμματεία του Δ.Σ. υπάλληλο της Εταιρείας. 

2. Το Διοικητικό Συμβούλιο συγκαλείται από τον Πρόε¬ 
δρο με πρόσκληση που κοινοποιείται στα μέλη του δύο 
(2) τουλάχιστον εργάσιμες μέρες πριν από τη συνεδρία¬ 
ση. Σε κατεπείγουσες, κατά την εκτίμηση του Προέδρου, 
περιπτώσεις, η πρόσκληση στην οποία γίνεται αναφορά 
του κατεπείγοντος, μπορεί να επιδίδεται και την προη- 
γουμένη της συνεδριάσεως. 

Στην πρόσκληση πρέπει να αναγράφονται απαραί¬ 
τητα, με σαφήνεια τα θέματα της ημερήσιας διάταξης. 
Διαφορετικά, η λήψη της απόφασης επιτρέπεται μόνον 
εφόσον παρίστανται ή αναπληρώνονται όλα τα μέλη 
του Διοικητικού Συμβουλίου και κανείς δεν αντιλέγει 
στη λήψη απόφασης. 

3. Τη σύγκληση του Διοικητικού Συμβουλίου μπορούν 
να ζητήσουν και τρία (3) τουλάχιστον μέλη του, με αίτη¬ 
σή τους προς τον Πρόεδρο αυτού, ο οποίος υποχρεού- 
ται να συγκαλέσει το Διοικητικό Συμβούλιο εντός δέκα 
(10) ημερών από την υποβολή της αίτησης. 

Σε περίπτωση άρνησης του Προέδρου να συγκαλέσει 
το Διοικητικό Συμβούλιο, εντός της ανωτέρω προθεσμί¬ 
ας, επιτρέπεται στα μέλη που ζήτησαν τη σύγκληση, 
να συγκαλέσουν αυτά το Διοικητικό Συμβούλιο, εντός 
πέντε (5) ημερών από τη λήξη του δεκαημέρου, γνω¬ 
στοποιώντας τη σχετική πρόσκληση στα λοιπά μέλη 
του Διοικητικού Συμβουλίου. Στην κατά τα άνω αίτηση 
των μελών, θα πρέπει να αναφέρονται με ποινή απα- 
ραδέκτου με σαφήνεια και τα θέματα για τα οποία θα 
συνεδριάσει το Διοικητικό Συμβούλιο. 

4. Με την επιφύλαξη της παραγράφου 1 του παρόντος 
άρθρου, το Διοικητικό Συμβούλιο συνεδριάζει έγκυρα 
εκτός της έδρας της Εταιρείας, σε άλλο τόπο, είτε στην 
ημεδαπή είτε στην αλλοδαπή, εφόσον στη συνεδρίαση 
παρίστανται ή αντιπροσωπεύονται όλα τα μέλη του 
και κανένα δεν αντιλέγει στην πραγματοποίηση της 
συνεδρίασης και στη λήψη αποφάσεων. 

Άρθρο 19 

Απαρτία - Λήψη αποφάσεων 

1. Το Διοικητικό Συμβούλιο βρίσκεται σε απαρτία και 
συνεδριάζει, έγκυρα όταν παρίστανται τουλάχιστον 
πέντε (5) μέλη του, μεταξύ των οποίων ο Πρόεδρος 
αυτού. 

2. Το Διοικητικό Συμβούλιο παίρνει αποφάσεις με 
απόλυτη πλειοψηφία των παρόντων μελών του, σε 
περίπτωση δε ισοψηφίας η ψήφος του Προέδρου δεν 
υπερισχύει. 

Άρθρο 20 

Πρακτικά του Διοικητικού Συμβουλίου 

1. Για τις συζητήσεις και τις αποφάσεις του Διοικητικού 
Συμβουλίου τηρούνται πρακτικά που καταχωρούνται 
σε ειδικό βιβλίο. Η γνώμη ή οι γνώμες της μειοψηφίας 
καταχωρούνται στα Πρακτικά. Ο Πρόεδρος υποχρεούται 
να καταχωρήσει στα Πρακτικά ακριβή περίληψη της 
γνώμης μέλους του Διοικητικού Συμβουλίου ύστερα από 
αίτηση του μέλους. Στο βιβλίο αυτό επίσης καταχωρεί- 
ται κατάλογος των παραστάντων κατά τη συνεδρίαση 
μελών του Διοικητικού Συμβουλίου. 

2. Αντίγραφα των πρακτικών των συνεδριάσεων του 
Διοικητικού Συμβουλίου, για τα οποία υπάρχει υποχρέ¬ 
ωση καταχώρησής τους στο Μητρώο Ανωνύμων Εται¬ 


ρειών σύμφωνα με το άρθρο 7α του κ.ν. 2190/1920, όπως 
ισχύει, υποβάλλονται στην αρμόδια Νομαρχία μέσα σε 
προθεσμία είκοσι (20) ημερών από την συνεδρίαση του 
Διοικητικού Συμβουλίου. 

3. Αντίγραφα και αποσπάσματα των πρακτικών του 
Διοικητικού Συμβουλίου επικυρώνονται από τον Πρόε¬ 
δρο ή τον αναπληρωτή του. 

Αρθρο 21 

Απαγόρευση ανταγωνισμού 

1. Απαγορεύεται στα μέλη του Διοικητικού Συμβουλίου, 
καθώς και στους Διευθυντές της Εταιρίας να ενεργούν 
κατ’ επάγγελμα, για δικό τους λογαριασμό ή για λογα¬ 
ριασμό τρίτων, πράξεις που υπάγονται σε ένα από τους 
σκοπούς που επιδιώκει η Εταιρεία, ή να μετέχουν σε Εται¬ 
ρείες που επιδιώκουν ίδιους ή παρεμφερείς σκοπούς. 

2. Σε περίπτωση παράβασης της παραπάνω διάταξης, 
η Εταιρεία έχει δικαίωμα για αποζημίωση σύμφωνα με 
το άρθρο 23 παράγραφοι 2 και 3 του κ.ν. 2190/1920 
όπως ισχύει. 

Αρθρο 22 
Ευθύνη Συμβούλων 

Τα μέλη του Διοικητικού Συμβουλίου ευθύνονται ένα¬ 
ντι της Εταιρείας για κάθε πταίσμα κατά την άσκηση 
των καθηκόντων τους και σύμφωνα με όσα ορίζονται 
στο άρθρο 22 του κ.ν. 2190/1920, καθώς και για την 
εφαρμογή των διατάξεων του ν. 3429/2005. 

Αρθρο 23 

Αρμοδιότητες του Προέδρου 

1. Ο Πρόεδρος του Διοικητικού Συμβουλίου έχει τις 
εξής αρμοδιότητες: 

α) συγκαλεί το Δ.Σ., καταρτίζει την ημερησία διάταξη 
και προεδρεύει στις συνεδριάσεις αυτού 

β) διευθύνει τις εργασίες του, εκδίδει και επικυρώνει 
αντίγραφα των αποφάσεων του Συμβουλίου, έχει την 
ανώτατη εποπτεία της λειτουργίας της Εταιρείας και 
ενημερώνει το Διοικητικό Συμβούλιο για τη λειτουργία 
της. Τον Πρόεδρο ελλείποντα, παραιτηθέντα, απάντα 
ή κωλυόμενο αναπληρώνει ο με απόφαση του Δ.Σ. ορι¬ 
ζόμενος Σύμβουλος. 

2. Κάθε Μέλος του Δ.Σ. δικαιούται να πληροφορείται 
από τον Πρόεδρο και τον Διευθύνοντα Σύμβουλο για τη 
διαχείριση της εταιρείας και την εξέλιξη των εταιρικών 
υποθέσεων γενικά. 

Αρθρο 24 

Αρμοδιότητες του Διευθύνοντος Συμβούλου 

1. Ο Διευθύνων Σύμβουλος είναι όργανο διοίκησης της 
Εταιρείας, προΐσταται του προσωπικού της Εταιρείας 
και όλων των υπηρεσιών της Εταιρείας, διευθύνει το 
έργο τους, λαμβάνει τις αναγκαίες αποφάσεις μέσα στο 
πλαίσιο των διατάξεων που διέπουν τη λειτουργία της 
Εταιρείας, των εγκεκριμένων προγραμμάτων και προ¬ 
ϋπολογισμών και του Στρατηγικού και Επιχειρησιακού 
Σχεδίου και του παρόντος καταστατικού και έχει όλες 
τις αρμοδιότητες που προβλέπονται από τις κείμενες 
διατάξεις και όσες άλλες του αναθέτει εκάστοτε το 
Δ.Σ. 

Ειδικότερα μεριμνά: 

α) Γ ια την εκτέλεση του αντικειμένου εργασιών της 
Εταιρείας και των πάσης φύσεως έργων και ενεργειών, 
προς υλοποίηση των σκοπών της Εταιρείας. 

β) Για την εσωτερική οργάνωση της Εταιρείας στο 
πλαίσιο των εκάστοτε εγκεκριμένων κανονισμών λει¬ 
τουργίας της. Σχεδιάζει τη δράση της Εταιρείας προς 
εκτέλεση των προγραμμάτων και στόχων της Εταιρείας. 
Καταρτίζει και υποβάλλει στο Δ.Σ. προς έγκριση, μέσα 
σε τρεις (3) μήνες από την ανάληψη των καθηκόντων 
του, Στρατηγικό Σχέδιο, που καθορίζει τους μακροχρό¬ 
νιους βασικούς στόχους για την εκπλήρωση των σκο¬ 
πών της Εταιρείας, καθώς και Επιχειρησιακό Σχέδιο με 
το οποίο εξειδικεύει τους στόχους του Στρατηγικού 
Σχεδίου και τις μεθόδους πραγματοποίησής του για 
κάθε εταιρική χρήση και πάντως μέσα στα όρια της 
θητείας του Διευθύνοντος Συμβούλου. Ειδικά κατά την 
πρώτη εφαρμογή του παρόντος, το Στρατηγικό και Επι¬ 
χειρησιακό Σχέδιο υποβάλλονται στο Δ.Σ. προς έγκρι¬ 
ση μέσα σε έξι (6) μήνες. Μεριμνά για τη στελέχωση 
της Εταιρείας και εισηγείται ανάλογα για την πρόσλη¬ 
ψη/απόλυση του προσωπικού της προς το Διοικητικό 
Συμβούλιο. Διευθύνει και καθοδηγεί όλο το προσωπικό 
και τα στελέχη της Εταιρείας, ελέγχει τη δράση και 
αποτελεσματικότητα των υπηρεσιών, του προσωπικού 
και των στελεχών της Εταιρείας και μεριμνά για την 
αποτελεσματικότητα και τη μέτρηση της απόδοσης των 
υπηρεσιών και του προσωπικού της Εταιρείας. Ασκεί 
τον πειθαρχικό έλεγχο του προσωπικού, σύμφωνα με 
τον εσωτερικό κανονισμό της Εταιρείας. 

γ) Για την εισαγωγή και εισήγηση προς το Διοικητικό 
Συμβούλιο όλων των θεμάτων της αρμοδιότητας του 
Δ.Σ. Επίσης, δικαιούται να εισάγει και να εισηγείται στο 
Δ.Σ. προς έγκριση και κάθε άλλο, κατά την κρίση του, 
ζήτημα, ακόμη και αν υπάγεται στη δική του αρμοδι¬ 
ότητα. 

δ) Γ ια την εκτέλεση των αποφάσεων του Δ.Σ. 

ε) Γ ια τη σύνταξη του προϋπολογισμού, των εσόδων 
και εξόδων του επόμενου οικονομικού έτους. 

στ) Γ ια τη σύνταξη του ετήσιου προϋπολογισμού των 
εσόδων και εξόδων. 

ζ) Για τη σύνταξη του ετήσιου απολογισμού της Εται¬ 
ρείας. 

η) Γ ια τη διαχείριση της Εταιρείας η οποία θα ασκείται 
επί καθημερινής βάσης. 

2. Επ’ ονόματι και για λογαριασμό της Εταιρείας εκδί¬ 
δει, αποδέχεται και υπογράφει ή εγγυάται ή οπισθογρα¬ 
φεί γραμμάτια σε διαταγή, συναλλαγματικές, επιταγές, 
φορτωτικά έγγραφα, όπως και κάθε τίτλο σε διαταγή. 

3. Εκπροσωπεί και δεσμεύει την Εταιρία έναντι τρίτων 
με την υπογραφή του που τίθεται κάτω από την εταιρι¬ 
κή επωνυμία. Με την υπογραφή του με τον τρόπο που 
αναφέρθηκε, μπορεί να αναλαμβάνει ή να πληρώνει από 
ή προς οιοδήποτε νομικό πρόσωπο δημοσίου ή νομικό 
πρόσωπο ιδιωτικού δικαίου, προς οποιαδήποτε τράπεζα 
ή ιδιώτη οποιοδήποτε απαιτητό ή οφειλόμενο ποσό. 

4. Υπογράφει πόσης φύσεως συμβάσεις - συμβολαι¬ 
ογραφικά έγγραφα για λογαριασμό της Εταιρείας κα¬ 
τόπιν σχετικής απόφασης του Δ.Σ. 

5. Έχει την ευθύνη για την οικονομική διαχείριση της 
Εταιρείας, στο πλαίσιο των αρμοδιοτήτων που έχει από 
το νόμο και το παρόν καταστατικό και των αρμοδιοτή¬ 
των που του αναθέτει το Διοικητικό Συμβούλιο 

6. Αναθέτει απευθείας έργα ή προμήθειες μέχρι του 
ποσού που η διαδικασία αυτή προβλέπεται από τον 
Κανονισμό Προμηθειών και την κείμενη νομοθεσία. 

7. Έχει την ευθύνη οργάνωσης και ελέγχου όλων των 
υπηρεσιακών ή επιχειρησιακών μονάδων της Εταιρείας. 


8. Έχει τη διαχείριση για κάθε αυτοτελή πράξη και 
ενέργεια, όπως προβλέπεται από τον Κανονισμό Προ¬ 
μηθειών και Έργων. 

9. Ασκεί όποιες άλλες συγκεκριμένες ευθύνες και 
αρμοδιότητες του ανατεθούν από το Διοικητικό Συμ¬ 
βούλιο. 

ΚΕΦΑΛΑΙΟ VI 
Έλεγχος 

Άρθρο 25 
Ελεγκτές 

1. Ο τακτικός έλεγχος της οικονομικής διαχείρισης 
και των ετήσιων οικονομικών καταστάσεων της Εται¬ 
ρείας ασκούνται από εταιρεία ή κοινοπραξία ορκωτών 
ελεγκτών που εκλέγεται από την προηγούμενη τακτική 
Γ ενική Συνέλευση σύμφωνα με τις εκάστοτε ισχύουσες 
διατάξεις. 

Ο τακτικός έλεγχος της οικονομικής διαχείρισης της 
Εταιρείας γίνεται κάθε χρόνο και οι δαπάνες του ελέγ¬ 
χου βαρύνουν την Εταιρεία. 

2. Το διαχειριστικό έτος της Εταιρείας συμπίπτει με 
το ημερολογιακό έτος. 

3. Μέσα σε πέντε (5) ημέρες από τη συνεδρίαση της 
Γενικής Συνέλευσης, που όρισε την εταιρία ή κοινο¬ 
πραξία ορκωτών ελεγκτών, πρέπει να γίνει από την 
Εταιρεία ανακοίνωση προς αυτήν του διορισμού της, 
σε περίπτωση δε που αυτή δεν αποποιηθεί το διορισμό 
αυτό μέσα σε προθεσμία πέντε (5) ημερών, θεωρείται 
ότι έχει αποδεχθεί τον διορισμό και έχει όλες τις ευ¬ 
θύνες και υποχρεώσεις των άρθρων 37 και 43α του κ.ν. 
2190/1920 όπως ισχύει. 

4. Η εταιρεία ή κοινοπραξία ορκωτών ελεγκτών που 
ασκεί τον τακτικό έλεγχο της οικονομικής διαχείρισης 
της Εταιρείας υποβάλλει μέχρι το τέλος Ιουνίου κάθε 
έτους έκθεση για τη διαχείριση και τον απολογισμό του 
διαχειριστικού έτους που έληξε. Οι εκθέσεις υποβάλ¬ 
λονται στους Υπουργούς Απασχόλησης και Κοινωνικής 
Προστασίας και Οικονομίας και Οικονομικών και στον 
Πρόεδρο του Δ.Σ. της Εταιρείας. 

5. Η εταιρεία ή κοινοπραξία ορκωτών ελεγκτών εκτός 
από τις υποχρεώσεις που ορίζονται στο άρθρο 37 
κ.ν. 2190/1920 οφείλει να επαληθεύει και τη συμφωνία 
του περιεχομένου της εκθέσεως του Δ.Σ. με τις σχε¬ 
τικές ετήσιες οικονομικές καταστάσεις. Γ ια το σκοπό 
αυτό, η έκθεση διαχείρισης του Δ.Σ. πρέπει να τίθεται 
υπόψη τους τουλάχιστον τριάντα (30) ημέρες πριν από 
τη Γενική Συνέλευση. 

6. Ο Υπουργός Απασχόλησης και Κοινωνικής Προστα¬ 
σίας μπορεί να ζητήσει οποτεδήποτε έκτακτο έλεγχο 
της οικονομικής διαχείρισης της Εταιρείας. 

Ειδικότερα για τις επιχορηγήσεις μπορεί να ζητεί δι¬ 
αχειριστικό έλεγχο, που ενεργείται από τη Διεύθυνση 
Ελέγχων (Δ9) του Υπουργείου Οικονομικών. 

ΚΕΦΑΛΑΙΟ VII 

Ετήσιες Οικονομικές Καταστάσεις - Κερδοζημίες 

Αρθρο 26 

Εταιρική χρήση 

Η εταιρική χρήση είναι δωδεκάμηνης διάρκειας και 
αρχίζει την 1η Ιανουάριου και λήγει την 31η Δεκεμβρίου 
κάθε χρόνου. 

Εξαιρετικά η πρώτη εταιρική χρήση αρχίζει από την 
καταχώρηση της Εταιρείας στο Μητρώο Ανωνύμων 
Εταιριών και λήγει την 31η Δεκεμβρίου 2002. 

Άρθρο 27 

Ετήσιες Οικονομικές Καταστάσεις 

1. Στο τέλος κάθε εταιρικής χρήσης το Διοικητικό Συμ¬ 
βούλιο καταρτίζει τις ετήσιες οικονομικές καταστάσεις 
και την έκθεση διαχείρισης σύμφωνα με τις διατάξεις 
των άρθρων 42α, 42β, 42γ, 42δ, 42ε, 43, 43α και 43β του 
κ.ν. 2190/1920 όπως τροποποιήθηκαν και ισχύουν. 

Οι ετήσιες οικονομικές καταστάσεις συντάσσονται 
σύμφωνα με τα διεθνή πρότυπα χρηματοοικονομικής 
πληροφόρησης που υιοθετούνται από την Ευρωπαϊκή 
Ένωση, όπως προβλέπεται από τον Κανονισμό (Ε.Κ.) αριθ. 
1606/2002 του Ευρωπαϊκού Κοινοβουλίου και του Συμβου¬ 
λίου της Ευρωπαϊκής Ένωσης της 19ης Ιουλίου 2002, που 
δημοσιεύθηκε στην Επίσημη Εφημερίδα των Ευρωπαϊκών 
Κοινοτήτων (Ι_ 243) και τους Κανονισμούς που εκδίδονται 
από την Επιτροπή (Οοπιπιίεείοπ), κατ’ εξουσιοδότηση των 
άρθρων 3 και 6 του Κανονισμού αυτού. 

Οι ετήσιες οικονομικές καταστάσεις οι οποίες περι¬ 
λαμβάνουν τον ισολογισμό, το λογαριασμό «αποτελέ¬ 
σματα χρήσεως», τον πίνακα διάθεσης αποτελεσμάτων 
και το προσάρτημα υποβάλλονται για έγκριση στην 
τακτική Γενική Συνέλευση και συνοδεύονται: 

α) Από επεξηγηματική έκθεση του Διοικητικού Συμ¬ 
βουλίου στην οποία αναφέρονται όλα τα στοιχεία του 
Ενεργητικού και Παθητικού της Εταιρίας καθώς και τα 
στοιχεία του λογαριασμού αποτελεσμάτων χρήσης, τον 
πίνακα διάθεσης κερδών και το προσάρτημα, όσο το 
δυνατόν αναλυτικότερα όπως καθορίζεται στο άρθρο 
43α του κ.ν. 2190/1920, όπως ισχύει. 

β) Από την έκθεση των ελεγκτών. 

2. Το Διοικητικό Συμβούλιο δημοσιεύει τον ισολογι¬ 
σμό, τον λογαριασμό «αποτελέσματα χρήσεως» και τον 
πίνακα διαθέσεως αποτελεσμάτων μαζί με το σχετικό 
πιστοποιητικό ελέγχου τουλάχιστον είκοσι (20) ημέρες 
πριν από την συνεδρίαση της Γ ενικής Συνέλευσης στο 
Τεύχος Α.Ε. και Ε.ΠΈ της Εφημερίδας της Κυβερνήσε- 
ως σύμφωνα με το άρθρο 7β παρ. 1 εδαφ. β' του κ.ν. 
2190/1920 όπως ισχύει, και στις εφημερίδες που μνημο¬ 
νεύονται στο άρθρο 12 του παρόντος καταστατικού. 

3. Για να ληφθεί από τη Γενική Συνέλευση έγκυρα 
απόφαση πάνω στις οικονομικές καταστάσεις που έχουν 
εγκριθεί από το Διοικητικό Συμβούλιο, πρέπει να έχουν 
ειδικά θεωρηθεί από: 

α) Τον Πρόεδρο του Διοικητικού Συμβουλίου. 

β) Τον Διευθύνοντα Σύμβουλο της Εταιρείας. 

γ) Τον Προϊστάμενο της Υπηρεσίας στην οποία υπά¬ 
γεται το Λογιστήριο. 

Οι ανωτέρω σε περίπτωση διαφωνίας, από πλευράς 
νομιμότητας, του τρόπου κατάρτισης των οικονομικών 
καταστάσεων οφείλουν να εκθέτουν εγγράφως τις 
αντιρρήσεις τους στη Γ ενική Συνέλευση. 

Αρθρο 28 

Στρατηγικό και Επιχειρησιακό Σχέδιο 

Η Εταιρεία υποχρεούται να καταρτίζει Στρατηγικό 
Σχέδιο και Επιχειρησιακό Σχέδιο, σύμφωνα με τα ορι¬ 
ζόμενα στα άρθρα 5 και 6 του ν. 3429/2005, καθώς και 
στο άρθρο 6 του ν. 2956/2001. 

ΚΕΦΑΛΑΙΟ VIII 
Διάλυση - Εκκαθάριση 
Αρθρο 29 

Λόγοι λύσης της Εταιρείας 

1. Η Εταιρεία λύεται: 

α) Μόλις περάσει ο χρόνος διάρκειάς της, εκτός αν 


προηγουμένως αποφασιστεί η παράταση της διάρκειάς 
της ή 

β) Όταν κηρυχθεί η Εταιρεία σε κατάσταση πτώχευ¬ 
σης. 

2. Σε περίπτωση που το σύνολο των ιδίων κεφαλαί¬ 
ων της Εταιρείας μειωθεί περισσότερο από το μισό 
του καταβλημένου μετοχικού κεφαλαίου, το Διοικητικό 
Συμβούλιο έχει την υποχρέωση να συγκαλέσει Γ ενική 
Συνέλευση μέσα σε προθεσμία έξι (6) μηνών από τη λήξη 
της χρήσης για να αποφασίσει την υιοθέτηση μέτρων 
για την αντιμετώπιση της κατάστασης. 

Αρθρο 30 
Εκκαθάριση 

1. Εκτός από την περίπτωση της πτώχευσης, τη λύση 
της Εταιρείας ακολουθεί η εκκαθάρισή της. Οι εκκαθα- 
ριστές, που ορίζει η Γ ενική Συνέλευση μπορεί να είναι 
ένας έως τέσσερις και ασκούν όλες τις συναφείς με 
τη διαδικασία και το σκοπό της εκκαθάρισης αρμοδιό¬ 
τητες του Διοικητικού Συμβουλίου, όπως αυτές έχουν 
τυχόν προσδιοριστεί από τη Γ ενική Συνέλευση, με τις 
αποφάσεις της οποίας έχουν την υποχρέωση να συμ¬ 
μορφώνονται. Με την απόφαση της Γ ενικής Συνέλευσης 
καθορίζεται η αμοιβή των εκκαθαριστών. 

2. Οι εκκαθαριστές που ορίζονται από τη Γ ενική Συνέ¬ 
λευση, οφείλουν, μόλις αναλάβουν τα καθήκοντά τους 
να κάνουν απογραφή της εταιρικής περιουσίας και 
να δημοσιεύουν στον Τύπο και στο Τεύχος Ανωνύμων 
Εταιρειών και Εταιρειών Περιωρισμένης Ευθύνης της 
Εφημερίδας της Κυβερνήσεως ισολογισμό, του οποίου 
αντίτυπο υποβάλλεται στη Διεύθυνση Εμπορίου της 
αρμόδιας Νομαρχίας. Την ίδια υποχρέωση έχουν οι εκ- 
καθαριστές κάθε χρόνο και όταν λήξει η εκκαθάριση. 

3. Ο διορισμός εκκαθαριστών συνεπάγεται αυτοδι¬ 
καίως την παύση της εξουσίας του Διοικητικού Συμ¬ 
βουλίου. 

Όσον αφορά τους εκκαθαριστές, εφαρμόζονται ανα- 
λόγως οι διατάξεις για το Διοικητικό Συμβούλιο. Οι συ¬ 
ζητήσεις και αποφάσεις των εκκαθαριστών καταχωρού- 
νται περιληπτικά στο βιβλίο πρακτικών του Διοικητικού 
Συμβουλίου. 

4. Η Γενική Συνέλευση διατηρεί όλα τα δικαιώματα 
της κατά τη διάρκεια της εκκαθάρισης. 

5. Οι εκκαθαριστές πρέπει να περατώσουν, χωρίς κα¬ 
θυστέρηση, τις εκκρεμείς υποθέσεις της Εταιρείας, να 
μετατρέψουν σε χρήμα την εταιρική περιουσία, να εξο¬ 
φλήσουν τα χρέη της και να εισπράξουν τις απαιτήσεις 
αυτής. Μπορούν δε να ενεργήσουν και νέες πράξεις, 
εφόσον με αυτές εξυπηρετούνται η εκκαθάριση και το 
συμφέρον της Εταιρείας. 

Οι εκκαθαριστές μπορούν επίσης να εκποιήσουν την 
ακίνητη περιουσία της Εταιρείας είτε συνολικά είτε 
τμηματικά (μεμονωμένα), αλλά μετά την πάροδο τεσ¬ 
σάρων (4) μηνών από τη λύση της. 

Εντός της προθεσμίας των τεσσάρων (4) μηνών από 
τη λύση της Εταιρείας, ο μέτοχος ή και δανειστής της 
μπορούν να ζητήσουν από το Μονομελές Πρωτοδικείο 
της έδρας της Εταιρείας το οποίο δικάζει κατά τα 
άρθρα 739 επ. του Κώδικα Πολιτικής Δικονομίας, να 
καθορίσει την κατώτατη τιμή πώλησης των ακινήτων, 
κλάδων, τμημάτων ή του συνόλου της Εταιρείας, η από¬ 
φαση δε αυτού δεσμεύει τους εκκαθαριστές και δεν 
υπόκειται σε τακτικά ή έκτακτα ένδικα μέσα. 

6. Οι ετήσιες οικονομικές καταστάσεις, καθώς και οι 
οικονομικές καταστάσεις πέρατος της εκκαθάρισης 
εγκρίνονται από τη Γενική Συνέλευση. 

Κατ’ έτος τα αποτελέσματα της εκκαθάρισης υποβάλ¬ 
λονται στη Γ ενική Συνέλευση με έκθεση των αιτίων, τα 
οποία παρεμπόδισαν το τέλος της εκκαθάρισης. 

7. Μετά το πέρας της εκκαθάρισης, οι εκκαθαριστές 
καταρτίζουν τις τελικές οικονομικές καταστάσεις τις 
οποίες δημοσιεύουν στο Τεύχος Ανωνύμων Εταιρειών 
και Εταιρειών Περιορισμένης Ευθύνης της Εφημερίδας 
της Κυβερνήσεως, και αποδίδουν την εισφορά και το 
υπόλοιπο προϊόν της εκκαθάρισης της εταιρικής περι¬ 
ουσίας στον Μέτοχο. 

8. Το στάδιο της εκκαθάρισης δεν μπορεί να υπερβεί 
την πενταετία, από την ημερομηνία έναρξης της εκ¬ 
καθάρισης, οπότε και η Εταιρεία διαγράφεται από το 
μητρώο Ανωνύμων Εταιρειών. 

Για τη συνέχιση της εκκαθάρισης πέραν της πενταε¬ 
τίας απαιτείται ειδική άδεια της αρμόδιας Νομαρχίας. 
Το στάδιο όμως της εκκαθάρισης δεν μπορεί σε καμία 
περίπτωση να υπερβεί τη δεκαετία. 

Άρθρο 31 

Διαδικασία εισπράξεων και δαπανών 

Τα έσοδα της Εταιρείας, από οποιαδήποτε πηγή και αν 
προέρχονται, κατατίθενται σε λογαριασμούς Τράπεζας, 
που ανοίγονται με απόφαση Διοικητικού Συμβουλίου 
στο όνομα της Εταιρείας. 

ΚΕΦΑΛΑΙΟ IX 
Θέματα Προσωπικού 

Αρθρο 32 

Υφιστάμενο προσωπικό - Προσλήψεις 

1. Για το προσωπικό του Ε.Ι.Ε και του Ε.Π.Α. ισχύ¬ 
ουν όσα αναφέρονται στην παρ. 3 του άρθρου 10 του 
ν. 2956/2001, όπως ισχύει. 

2. Κατά παρέκκλιση της κείμενης νομοθεσίας, η 
Εταιρεία, σύμφωνα με τις διατάξεις του άρθρου 13 του 
ν. 3429/2005, μπορεί να προσλαμβάνει το πάσης φύσεως 
προσωπικό της με σύμβαση εξαρτημένης εργασίας για 
δοκιμαστική περίοδο διάρκειας μέχρι επτά (7) μηνών, 
ύστερα από προκήρυξη στην οποία καθορίζονται, από 
την ίδια την Εταιρεία, τα κριτήρια πρόσληψης. Η διαδι¬ 
κασία πρόσληψης του προσωπικού της Εταιρείας, καθώς 
και της μετέπειτα σύναψης της σχετικής σύμβασης ερ¬ 
γασίας αορίστου χρόνου, ύστερα από αξιολόγηση της 
δοκιμαστικής περιόδου από την Εταιρεία, ελέγχεται 
από το Α.Σ.Ε.Π., σύμφωνα με τις κείμενες κάθε φορά 
διατάξεις που διέπουν τις αρμοδιότητές του και τις ειδι¬ 
κότερες ρυθμίσεις της κοινής απόφασης των Υπουργών 
Εσωτερικών, Δημόσιας Διοίκησης και Αποκέντρωσης, 
Οικονομίας και Οικονομικών, Ανάπτυξης, Απασχόλησης 
και Κοινωνικής Προστασίας που εκδίδεται για την εφαρ¬ 
μογή των διατάξεων του άρθρου 13 του ν. 3429/2005. 

Αρθρο 33 

Κανονισμός Κατάστασης Προσωπικού 

Ο Κανονισμός Κατάστασης Προσωπικού της Εταιρείας 


καταρτίζεται σύμφωνα με τα οριζόμενα στις παραγρά¬ 
φους 21 και 22 του άρθρου 11 του ν. 2956/2001. 

ΚΕΦΑΛΑΙΟ X 

Αρθρο 34 
Διάθεση Κερδών 

Τα τυχόν κέρδη της Εταιρείας θα διατίθενται για επα- 
νεπένδυση σύμφωνα με τους σκοπούς της Εταιρείας. 

ΚΕΦΑΛΑΙΟ XI 

Αρθρο 35 
Γ ενική Διάταξη 

Γ ια όσα θέματα δεν ρυθμίζονται από το παρόν Κατα¬ 
στατικό, ισχύουν οι διατάξεις του ν. 2956/2001, του κ.ν. 
2190/1920 και του ν. 3429/2005. 

Όπου στο παρόν καταστατικό γίνεται μνεία του 
ν. 2956/2001, του κ.ν. 2190/1920 και του ν. 3429/2005, 
νοούνται οι νόμοι όπως αυτοί τροποποιημένοι ισχύουν 
εκάστοτε. 

Άρθρο 36 

Ατέλειες 

Η σύσταση της Εταιρείας, η τροποποίηση του Κατα¬ 
στατικού της και οι εισφορές σε είδος ή σε χρήμα απαλ¬ 
λάσσονται από την καταβολή πάσης φύσεως έμμεσων 
φόρων, τελών και κρατήσεων υπέρ τρίτων, μεταξύ των 
οποίων είναι τα τέλη δημοσίευσης του Καταστατικού 
και το τέλος υπέρ της Επιτροπής Ανταγωνισμού (1/1000 
επί του κεφαλαίου). 

Αρθρο 37 

Σύνταξη - Δημοσίευση Καταστατικού κατ’ άρθρο 11 
ν. 2956/2001 

Με την παρούσα καταργείται η υπ’ αριθμ. οικ. 
190598/10.4.2002 κοινή απόφαση των Υπουργών Ανάπτυ¬ 
ξης και Εργασίας και Κοινωνικών Ασφαλίσεων «Εγκριση 
Καταστατικού της Ανώνυμης Εταιρείας με την επωνυμία 
“Παρατηρητήριο Απασχόλησης Ερευνητική-Πληροφορι- 
κή Α.Ε.”» (ΦΕΚ Β' 446). 

Η παρούσα απόφαση να κατατεθεί στην Νομαρχία 
Αθηνών, προκειμένου να καταχωρηθεί στο Μητρώο 
Ανωνύμων Εταιρειών. 

Σχετική ανακοίνωση να δημοσιευθεί στο τεύχος Α.Ε. 
και Ε.Π.Ε. της Εφημερίδας της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Φεβρουάριου 2007 

